b"\n_START_ARTICLE_\nBilly Joel\n_START_SECTION_\nZgodnje \xc5\xbeivljenje\n_START_PARAGRAPH_\nWilliam Martin Joel se je rodil 9. maja 1949 v Bronxu, kjer je odra\xc5\xa1\xc4\x8dal v levittovski hi\xc5\xa1i na podro\xc4\x8dju Levittowna, New York, ki se nahaja v mestu Oyster Bay. Leta 1963, ko so bile sprejete po\xc5\xa1tne \xc5\xa1tevilke, je to podro\xc4\x8dje dobilo po\xc5\xa1tno \xc5\xa1tevilko Hicksvilla in je od tedaj del Hicksvilla._NEWLINE_Joelov o\xc4\x8de, Howard (rojen Helmuth) Joel, klasi\xc4\x8dni pianist, je bil rojen v Nem\xc4\x8diji kot sin judovskega prodajalca in tovarnarja Karla Amsona Joela. Howard je nato emigriral v \xc5\xa0vico, kasneje pa je od\xc5\xa1el v ZDA, da bi tako pobegnil nacisti\xc4\x8dnemu re\xc5\xbeimu. Joelova mati, Rosalind, je bila rojena v Angliji judovskim star\xc5\xa1em, Philipu in Rebecci Nyman. Rosalind in Howard sta se leta 1957 lo\xc4\x8dila. Howard se je takrat preselil na Dunaj. Billy Joel ima sestro Judith in polbrata Alexandra Joela, dirigenta, ki je bil od leta 2001 do 2014 glasbeni direktor Staatstheatra Braunschweig._NEWLINE_Klavirja se je, zaradi materinega vztrajanja, za\xc4\x8del u\xc4\x8diti \xc5\xbee v zgodnjih letih. Njegova u\xc4\x8ditelja sta bila tudi znani ameri\xc5\xa1ki pianist Morton Estrin in glasbenik Timothy Ford. Kot najstnik je Joel treniral boks, da se je lahko branil. Joel je kratek \xc4\x8das uspe\xc5\xa1no boksal. Na amaterskih tekmah za Zlate rokavice je dosegel 22 zmag. Z boksom je opravil kmalu potem, ko si je na 24. tekmi zlomil nos._NEWLINE_Do leta 1967 je Joel obiskoval srednjo \xc5\xa1olo v Hicksvillu, vendar \xc5\xa1olanja ni zaklju\xc4\x8dil. Da je pomagal svoji materi shajati, je Joel igral klavir v raznih barih, zaradi \xc4\x8desar je v\xc4\x8dasih manjkal pri pouku. Neko\xc4\x8d je izpustil angle\xc5\xa1ki izpit, ker je no\xc4\x8d pred tem igral v baru. \xc4\x8ceprav je bil Joel dober u\xc4\x8denec, ob koncu zadnjega leta ni imel dovolj to\xc4\x8dk za zaklju\xc4\x8dek \xc5\xa1olanja. Raje kot da bi obiskoval poletno \xc5\xa1olo, se je Joel odlo\xc4\x8dil za\xc4\x8deti glasbeno kariero: \xc2\xbbRekel sem si, k vragu s tem. \xc4\x8ce ne grem na univerzo Columbia, grem na zalo\xc5\xbebo Columbia Records, kjer ne potrebuje\xc5\xa1 srednje\xc5\xa1olske diplome.\xc2\xab Joel je nato podpisal pogodbo z zalo\xc5\xbebo Columbia Records. Leta 1992 je na \xc5\xa1olo naslovil esej in jo po 25 letih kon\xc4\x8dal.\n_START_SECTION_\nZgodnja kariera\n_START_PARAGRAPH_\nNa Joela so vplivali zgodnji Rock & roll in R&B izvajalci, kot so The Beatles, The Drifters in The Four Seasons. Sam je prisegal na nezahtevna besedila in strukturirane pop melodije._NEWLINE_Po nastopu skupine The Beatles na oddaji The Ed Sullivan Show, se je Joel odlo\xc4\x8dil za glasbeno kariero. V nekem intervjuju je povedal, da mu je njihov nastop spremenil \xc5\xbeivljenje. \xc2\xbbDo tistega trenutka si nikoli nisem mislil, da bom v svoji karieri igral rock. Ko sem videl \xc5\xa1tiri fante, ki sem jim je videlo da niso pri\xc5\xa1li iz Hollywooda, ki so igrali lastne skladbe in instrumente ter posebej, ker si lahko opazil tak\xc5\xa1en pogled na Lennonovemu obrazu \xe2\x80\x93 izgledal je kot da vedno govori: 'J--- se!' \xe2\x80\x93 sem rekel: 'Poznam te fante, lahko se zanesem nanje, jaz sem tak kot oni.' To je stvar, ki jo bom po\xc4\x8del \xe2\x80\x93 igral v rock skupini'.\xc2\xab_NEWLINE_Joel se je nato pridru\xc5\xbeil skupini The Echoes, ki je izvajala predvsem priredbe skupin iz obdobja \xc2\xbbBritanske invazije\xc2\xab. Skupina je za\xc4\x8dela s snemanji leta 1965. Joela je prvotno, kot pianista za Bobbyja Veeja, najel Snuff Garret. Joel, ki je bil v tem \xc4\x8dasu star 16 let, je igral klavir tudi na nekaj plo\xc5\xa1\xc4\x8dah, ki so iz\xc5\xa1le pri zalo\xc5\xbebi Kama Sutra Productions, in na plo\xc5\xa1\xc4\x8dah, ki jih je produciral Shadow Morton. Joel je igral klavir tudi na demo verziji skladbe \xc2\xbbLeader of the Pack\xc2\xab, ki je postala hit skupine Shangri-Las. Joel omenja, da je leta 1964 igral na snemanju skladbe \xc2\xbbRemember (Walking in the Sand)\xc2\xab\xc2\xa0skupine Shangri-Las, vendar ni prepri\xc4\x8dan, \xc4\x8de je igral na demo verziji ali na masterizirani verziji. Singl je produciral Artie Ripp, ki je kasneje prvi najel Joela kot solo izvajalca po Michaelu Langu, ki je dal Joelu denarni predujem._NEWLINE_Konec leta 1965 so se Echoesi preimenovali v Emeraldse, nato pa v \xc2\xbbThe Lost Souls\xc2\xab. Joel je zapustil skupino leta 1967 in se pridru\xc5\xbeil skupini The Hassles, ki je sklenila pogodbo z zalo\xc5\xbebo United Artists Records. V naslednjem letu in pol je skupina izdala \xc5\xa1tiri single in dva albuma (The Hassles in Hour of the Wolf). Oba albuma sta bila komercialno neuspe\xc5\xa1na. Leta 1969 sta Joel in bobnar Jon Small zapustila skupino in ustanovila duet \xc2\xbbAttila\xc2\xab. Julija 1970 sta izdala istoimenski debitantski album. Duet je razpadel oktobra, ko je Joel pri\xc4\x8del razmerje s Smallovo \xc5\xbeeno, Elizabeth, s katero se je kasneje poro\xc4\x8dil.\n_START_SECTION_\nCold Spring Harbor\n_START_PARAGRAPH_\nJoel je sklenil pogodbo z zalo\xc5\xbebo Family Productions, pri kateri je posnel svoj prvi studijski album Cold Spring Harbor (povezava z istoimenskim mestom na Long Islandu). Ripp opisuje, da je za Joelovo podporo porabil 450.000 dolarjev. Kljub temu je bil album masteriziran na napa\xc4\x8dni hitrosti, zato je bil album tehni\xc4\x8dno in komercialno neuspe\xc5\xa1en._NEWLINE_Na albumu sta iz\xc5\xa1li popularni skladbi \xc2\xbbShe's Got a Way\xc2\xab\xc2\xa0in \xc2\xbbEverybody Loves You Know\xc2\xab, vendar sta bili neopa\xc5\xbeeni, dokler nista iz\xc5\xa1li na albumu v \xc5\xbeivo Songs in the Attic leta 1981. Zalo\xc5\xbeba Columbia je leta 1983 izdala remasterizirano verzijo albuma Cold Spring Harbor._NEWLINE_Joel je konec leta 1971 pri\xc4\x8del s promocijsko turnejo, na kateri je koncertiral s svojo spremljevalno skupino (Rhys Clark na bobnih, Al Hertzberg na kitari in Larry Russell na bas kitari) po ZDA in Portoriku kot predskupina skupinam, kot so The J. Geils Band, The Beach Boys in Taj Mahal. Joelov nastop na portori\xc5\xa1kem festivalu \xc2\xbbMay Y Sol Pop Festival\xc2\xab je bil v javnosti dobro sprejet in zanimanje za njegovo glasbo se je pove\xc4\x8dalo._NEWLINE_Spomladi leta 1972 je filadelfijska radio postaja WMMR-FM za\xc4\x8dela predvajati koncertni posnetek skladbe \xc2\xbbCaptain Jack\xc2\xab, ki je na Vzhodni obali postala hit. Herb Gordon, izvr\xc5\xa1ni direktor zalo\xc5\xbebe Columbia Records, je sli\xc5\xa1al Joelovo glasbo in ga predstavil zalo\xc5\xbebi. Leta 1972 je Joel z zalo\xc5\xbebo Columbia sklenil pogodbo in se preselil v Los Angeles, kjer je \xc5\xbeivel naslednja tri leta. Pol leta je kot \xc2\xbbBill Martin\xc2\xab\xc2\xa0delal v baru \xc2\xbbThe Executive Room\xc2\xab\xc2\xa0na ulici Wilshire Boulevard. O baru je kasneje napisal hit skladbo \xc2\xbbPiano Man\xc2\xab.\n_START_SECTION_\nZgodnja leta pri zalo\xc5\xbebi Columbia: 1973\xe2\x80\x931976\n_START_PARAGRAPH_\nKljub novi pogodbi je bil Joel \xc5\xa1e vedno vezan z zalo\xc5\xbebo Family Productions. Artie Ripp je Joelovo prvo pogodbo prodal zalo\xc5\xbebi Columbia. Walter Yetnikoff, takratni predsednik zalo\xc5\xbebe Columbia, je konec 70. let odkupil pravice Joelovih skladb. Pravice je dal Joelu kot darilo za rojstni dan. V dokumentarnem filmu The Last Play at Shea je Yetnikoff dejal, da je moral Rippu groziti, da je prekinil pogodbo._NEWLINE_Joelov prvi album pri zalo\xc5\xbebi Columbia je bil Piano Man, ki je iz\xc5\xa1el leta 1973. Kljub skromni prodaji je skladba \xc2\xbbPiano Man\xc2\xab\xc2\xa0postala ena izmed najzna\xc4\x8dilnej\xc5\xa1ih Joelovih skladb, s katero je kon\xc4\x8dal skoraj vsak koncert. Istega leta se je spremenila zasedba Joelove spremljevalne skupine. Kitarista Ala Hertzberga je nadomestil Don Evans, basista Larryja Russella je zamenjal Patrick McDonald, katerega je konec leta 1974 nadomestil Doug Stegmeyer, ki je z Joelom igral do leta 1989. Bobnar Rhys Clark in kitarist Tom Whitehorse sta ostala v skupini, pridru\xc5\xbeil pa se ji je \xc5\xa1e klaviaturist in saksofonist Johnny Almond. Skupina je koncertirala po ZDA in Kanadi. Joelovo ustvarjanje je kmalu po\xc5\xbeelo ve\xc4\x8d zanimanja; leta 1974 je Helen Reddy priredila in posnela Joelovo skladbo \xc2\xbbYou're My Home\xc2\xab._NEWLINE_Drugi album pri zalo\xc5\xbebi Columbia, Streetlife Serenade, je Joel posnel v Los Angelesu. Njegov takratni mened\xc5\xbeer je bil Jon Troy, dolgoletni prijatelj iz New Yorka. Troyja je na polo\xc5\xbeaju mened\xc5\xbeerja kmalu nadomestila Joelova \xc5\xbeena Elizabeth. Streetlife Serenade vsebuje reference o predmestju in notranjosti mesta. Album je najbolj znan po skladbi \xc2\xbbThe Entertainer\xc2\xab, ki se je uvrstila na 34. mesto ameri\xc5\xa1ke lestvice. Razo\xc4\x8daran, ker je bila skladba \xc2\xbbPiano Man\xc2\xab\xc2\xa0predolga za predvajanje po radiu, je Joel napisal \xc2\xbbThe Entertainer\xc2\xab\xc2\xa0kot sarkasti\xc4\x8den odgovor: \xc2\xbbIf you're gonna have a hit, you gotta make it fit, so they cut it down to 3:05\xc2\xab. \xc4\x8ceprav je album pogosto ozna\xc4\x8den kot eden izmed Joelovih slab\xc5\xa1ih albumov (Joel ga ni maral), vsebuje znani skladbi \xc2\xbbLos Angelenos\xc2\xab\xc2\xa0in \xc2\xbbRoot Beer Rag\xc2\xab, instrumentalno skladbo, ki jo je Joel pogosto izvajal v \xc5\xbeivo._NEWLINE_Konec leta 1975 je Joel igral klavir in orgle na nekaj skladbah albuma Boja Diddleyja The 20th Anniversary of Rock 'n' Roll._NEWLINE_Razo\xc4\x8daran nad Los Angelesom se je Joel leta 1976 vrnil v New York, kjer je posnel nov album Turnstiles, prvi album, ki ga je posnel z zasedbo, ki je kasneje postala \xc2\xbbBilly Joel Band\xc2\xab. Album je produciral James William Guercio (takratni producent skupine Chicago), Joel pa je najprej posnel album s \xc4\x8dlani skupine Eltona Johna. Ker z rezultatom ni bil zadovoljen, je Joel skladbe posnel \xc5\xa1e enkrat, tokrat s \xc2\xbbsvojo\xc2\xab\xc2\xa0zasedbo._NEWLINE_Skladba \xc2\xbbSay Goodbye to Hollywood\xc2\xab\xc2\xa0je bila manj\xc5\xa1i hit; Ronnie Spector je posnela priredbo skladbe, prav tako pa je skladbo priredil in posnel Nigel Olsson. V radijskem intervjuju iz leta 2008 je Joel pojasnil, da skladbe v \xc5\xbeivo ne izvaja ve\xc4\x8d zaradi te\xc5\xbeav z visokimi toni, ki se pojavljajo v skladbi. Kljub temu je skladbo v \xc5\xbeivo, prvi\xc4\x8d po letu 1982, izvedel leta 2014 v Hollywood Bowlu. Skladba \xc2\xbbNew York State of Mind\xc2\xab\xc2\xa0ni nikoli iz\xc5\xa1la kot singl, vendar je vseeno postala ena izmed Joelovih najzna\xc4\x8dilnej\xc5\xa1ih skladb; skladbo sta predelala in posnela tako Barbra Streisand kot Tony Bennett. Ostale znane skladbe z albuma so: \xc2\xbbSummer, Highland Falls\xc2\xab, \xc2\xbbMiami 2017 (Seen the Lights Go Out on Broadway)\xc2\xab, \xc2\xbbSay Goodbye to Hollywood\xc2\xab\xc2\xa0(verzija v \xc5\xbeivo je postala Top 40 hit) in \xc2\xbbPrelude/Angry Young Man\xc2\xab.\n_START_SECTION_\nThe Stranger in 52nd Street\n_START_PARAGRAPH_\nZalo\xc5\xbeba Columbia je Joela predstavila Philu Ramoneu, ki je produciral Joelovih naslednjih \xc5\xa1est studijskih albumov. Naslednji album The Stranger je po\xc5\xbeel velik komercialni uspeh. Z njega so iz\xc5\xa1li \xc5\xa1tirje Top 25 hiti: \xc2\xbbJust the Way You Are\xc2\xab\xc2\xa0(3. mesto), \xc2\xbbMovin' Out\xc2\xab\xc2\xa0(17. mesto), \xc2\xbbOnly the Good Die Young\xc2\xab\xc2\xa0(24. mesto) in \xc2\xbbShe's Always a Woman\xc2\xab\xc2\xa0(17. mesto). Joelov prvi Top 10 album, The Stranger, je postal ve\xc4\x8dkrat platinast, dosegel pa je 2. mesto na lestvici in je presegel prodajo albuma Bridge over Troubled Water, Simona & Garfunkla, ki je bil pred tem najbolje prodajan album zalo\xc5\xbebe Columbia. The Stranger prav tako vsebuje skladbo \xc2\xbbScenes from an Italian Restaurant\xc2\xab, ki je tudi postala ena od Joelovih najbolj znanih skladb._NEWLINE_Skladba \xc2\xbbJust the Way You Are\xc2\xab, ki jo je Joel napisal za svojo prvo \xc5\xbeeno, Elizabeth, je osvojila Grammyja za posnetek leta in Grammyja za skladbo leta. Joel je novico izvedel na turneji v Parizu, pozno pono\xc4\x8di v svoji hotelski sobi. Revija Rolling Stone je album The Stranger uvrstila na 70. mesto svojega seznama 500. najbolj\xc5\xa1ih albumov vseh \xc4\x8dasov._NEWLINE_Za naslednji Joelov album 52nd Street, ki je iz\xc5\xa1el leta 1978, so bila pri\xc4\x8dakovanja visoka. Joel je album poimenoval po slavni ulici 52nd Street, ki se nahaja na Manhattnu, v \xc4\x8dasu izdaje albuma pa je bil na ulici eden izmed sede\xc5\xbeev zalo\xc5\xbebe Columbia. Prodanih je bilo ve\xc4\x8d kot 7 milijonov izvodov tega albuma, ki se je uvrstil na 1. mesto lestvice, z njega pa so iz\xc5\xa1li naslednji hiti: \xc2\xbbMy Life\xc2\xab\xc2\xa0(3. mesto), \xc2\xbbBig Shot\xc2\xab\xc2\xa0(14. mesto) in \xc2\xbbHonesty\xc2\xab\xc2\xa0(24. mesto). Priredba skladbe \xc2\xbbMy Life\xc2\xab\xc2\xa0(zapel jo je Gary Bennett) je postala naslovna skladba televizijske serije \xc2\xbbBossom Budies\xc2\xab, kjer je igral tudi Tom Hanks. 52nd Street je osvojil Grammyja za najbolj\xc5\xa1o mo\xc5\xa1ko pop izvedbo in Grammyja za album leta. To je bil Joelov prvi album, ki je iz\xc5\xa1el tudi na zgo\xc5\xa1\xc4\x8denki._NEWLINE_Leta 1979 je Joel odpotoval v Havano na Kubo, kjer se je udele\xc5\xbeil zgodovinskega Havana Jam festivala, ki je potekal od 2. do 4. marca, nastopili pa so \xc5\xa1e Rita Coolidge, Kris Kristofferson, Stephen Stills, CBS Jazz All-Stars, The Trio of Doom, Fania All-Stars, Billy Swan, Bonnie Bramlett, Mike Finnegan, Weather Report in \xc5\xa1tevilni kubanski izvajalci, kot so Pacho Alonso, Tata G\xc3\xbcines in Orquesta Arag\xc3\xb3n. Joelov nastop je dokumentiran v dokumentarnem filmu Havana Jam '79, ki ga je posnel Ernesto Juan Castellanos.\n_START_SECTION_\nZgodnja 80. leta\n_START_PARAGRAPH_\nZaradi uspeha klavirskih balad, kot so \xc2\xbbJust the Way You Are\xc2\xab, \xc2\xbbShe's Always a Woman\xc2\xab\xc2\xa0in \xc2\xbbHonesty\xc2\xab, so nekateri kritiki Joela poimenovali \xc2\xbbballadeer\xc2\xab\xc2\xa0in \xc2\xbbsoft rocker\xc2\xab. Joel ni maral teh nadimkov, zato je \xc5\xbeelel z novim albumom Glass Houses pokazati, da lahko pi\xc5\xa1e skladbe tr\xc5\xa1ega rocka. Na naslovnici novega albuma je fotografija Joela v usnjenem suknji\xc4\x8du, ki bo vrgel kamen v stekleno hi\xc5\xa1o._NEWLINE_Glass Houses je dosegel prvo mesto lestvice, kjer je ostal \xc5\xa1est tednov. Z njega so iz\xc5\xa1li hiti, kot so \xc2\xbbYou May Be Right\xc2\xab\xc2\xa0(7. mesto), \xc2\xbbDon't Ask Me Why\xc2\xab\xc2\xa0(19. mesto), \xc2\xbbSometimes a Fantasy\xc2\xab\xc2\xa0(36. mesto) in \xc2\xbbIt's Still Rock and Roll to Me\xc2\xab. Slednji je postal prvi Joelov singl, ki se je uvrstil na prvo mesto lestvice. \xc2\xbbIt's Still Rock and Roll to Me\xc2\xab\xc2\xa0je med Top 10 lestvice Billboard Hot 100 ostal 11 tednov in je bil po mnenju medija American Top 40 7. najve\xc4\x8dji hit leta 1980._NEWLINE_Glass Houses je osvojil Grammyja za najbolj\xc5\xa1o mo\xc5\xa1ko vokalno rock izvedbo. Leta 1981 je osvojil tudi nagrado American Music Award za najljub\xc5\xa1i album v pop in rock kategoriji. Zadnja skladba z albuma \xc2\xbbThrough The Long Night\xc2\xab\xc2\xa0(B-stran singla \xc2\xbbIt's Still Rock and Roll to Me\xc2\xab) je uspavanka, kjer se je Joel predstavil s harmoniziranjem skladbe, katere navdih je bila skladba \xc2\xbbYes It Is\xc2\xab\xc2\xa0skupine The Beatles._NEWLINE_Joelov naslednji album, Songs in the Attic, je zbirka \xc5\xbeivih izvedb manj znanih Joelovih skladb z za\xc4\x8detka njegove kariere. Posnetki so bili narejeni v ve\xc4\x8djih dvoranah in no\xc4\x8dnih klubih junija in julija 1980. Album je predstavil Joelove manj znane skladbe obo\xc5\xbeevalcem, ki so pri\xc4\x8deli Joela poslu\xc5\xa1ati po izdaji albuma The Stranger leta 1977. Album je dosegel 8. mesto na Billboardovi lestvici. Z albuma sta iz\xc5\xa1la singla: \xc2\xbbSay Goodbye to Hollywood\xc2\xab\xc2\xa0(17. mesto) in \xc2\xbbShe's Got a Way\xc2\xab\xc2\xa0(23. mesto). Prodanih je bilo ve\xc4\x8d kot 3 milijone izvodov albuma. \xc4\x8ceprav ni bil tako uspe\xc5\xa1en kot nekateri predhodni albumi, ga Joel obravnava kot uspeh._NEWLINE_Naslednji val Joelove kariere je povezan s snemanjem naslednjega albuma The Nylon Curtain. S tem albumom je Joel postal bolj ambiciozen glede svojega pisanja besedil. Tako sta nastali skladbi z aktualno tematiko, \xc2\xbbAllentown\xc2\xab\xc2\xa0in \xc2\xbbGoodnight Saigon\xc2\xab. Joel je dejal, da je \xc5\xbeelel, da bi album opisoval njegova \xc4\x8dustva o \xc2\xbbAmeri\xc5\xa1kih sanjah\xc2\xab\xc2\xa0in spremembi ameri\xc5\xa1ke politike v dobi Ronalda Reagana. Joel je posku\xc5\xa1al biti bolj ambiciozen tudi v uporabi snemalnega studia. Dejal je, da je \xc5\xbeelel na albumu ustvariti mojstrovino, zato je v studiu pre\xc5\xbeivel ve\xc4\x8d \xc4\x8dasa, da je lahko bolj obdeloval zvok albuma, kot je to po\xc4\x8del pri prej\xc5\xa1njih albumih. Produkcija albuma The Nylon Curtain se je pri\xc4\x8dela konec leta 1981. Produkcija je bila nato za nekaj \xc4\x8dasa ustavljena, ker je Joel do\xc5\xbeivel hudo prometno nesre\xc4\x8do z motorjem, 15. aprila 1982, pri kateri si je po\xc5\xa1kodoval roke. Kmalu zatem je okreval in dokon\xc4\x8dal album v nekaj tednih._NEWLINE_Leta 1982 je Joel od\xc5\xa1el na kraj\xc5\xa1o promocijsko turnejo. Eden od zadnjih koncertov turneje, 30. decembra 1982 v New Yorku, je bil posnet in je iz\xc5\xa1el kot Live from Long Island. Koncert je leta 1983 prena\xc5\xa1al kanal HBO, kasneje pa je postal dostopen na videokaseti._NEWLINE_The Nylon Curtain se je uvrstil na 7. mesto lestvice, delno tudi zaradi videospotov singlov \xc2\xbbAllentown\xc2\xab\xc2\xa0in \xc2\xbbPressure\xc2\xab, ki jih je predvajal kanal MTV. Singl \xc2\xbbAllentown\xc2\xab\xc2\xa0je bil \xc5\xa1est tednov uvr\xc5\xa1\xc4\x8den na 17. mesto lestvice Billboard Hot 100, postal je ena od najbolj predvajanih skladb po radiju leta 1982 in najuspe\xc5\xa1nej\xc5\xa1a skladba z \xc5\xbee omenjenega albuma, pred skladbama \xc2\xbbPressure\xc2\xab, ki je tri tedne dr\xc5\xbeala 20. mesto lestvice, in \xc2\xbbGoodnight Saigon\xc2\xab, ki je dosegla 56. mesto.\n_START_SECTION_\nChristie Brinkley, An Innocent Man in The Bridge\n_START_PARAGRAPH_\nJoelov naslednji album se je nekoliko odmaknil od resnih tematik albuma The Nylon Curtain v nekoliko la\xc5\xbeji ton. An Innocent Man je Joelov poklon R&B glasbi 50. in 60. let prej\xc5\xa1njega stoletja. Z albuma je iz\xc5\xa1el tudi drugi Joelov hit, \xc2\xbbTell Her About It\xc2\xab, ki je na Billboardovi lestvici dosegel prvo mesto. Album je dosegel 4. mesto na ameri\xc5\xa1ki lestvici in 2. mesto na britanski lestvici. Z njega je iz\xc5\xa1lo \xc5\xa1est singlov, ki so bili vsi uvr\xc5\xa1\xc4\x8deni med Top 30, kar je najve\xc4\x8d v Joelovi karieri. Album je bil dobro sprejet med kritiki, Stephen Thomas Erlewine, glavni urednik portala AllMusic pa je dejal, da je Joel na albumu pokazal vrhunsko formo._NEWLINE_V \xc4\x8dasu, ko je album iz\xc5\xa1el, je radijska postaja WCBS-FM za\xc4\x8dela predvajati skladbo \xc2\xbbUptown Girl\xc2\xab\xc2\xa0tako v rednem programu, kot v oddaji Doo Wop Live. Skladba je po izdaji postala svetovna uspe\xc5\xa1nica. Videospot prikazuje igralko in manekenko Christie Brinkley kot dekle vi\xc5\xa1jega sloja, ki pripelje svoj avtomobil na bencinsko \xc4\x8drpalko, kjer slu\xc5\xbebuje Joelov lik. Na koncu spota se Joelov lik z dekletom odpelje na motorju. Ko se je Brinkleyjeva, po Joelovem vabilu za igranje v videospotu, prvi\xc4\x8d sre\xc4\x8dala z Joelom, je bila prva stvar, ki ji jo je Joel povedal \xc2\xbbNe znam plesati\xc2\xab. Brinkleyjeva ga je morala zato nau\xc4\x8diti plesne korake, ki jih je kasneje Joel uporabil v videospotu. Tako se je za\xc4\x8delo razmerje med Joelom in Brinkleyjevo, ki je kasneje vodilo do njune poroke. Skladba \xc2\xbbEasy Money\xc2\xab, za katero navdih je bil Wilson Pickett, je bila leta 1983 predvajana v istoimenskem filmu Rodneyja Dangerfielda._NEWLINE_Decembra je naslovna skladba \xc2\xbbAn Innocent Man\xc2\xab\xc2\xa0iz\xc5\xa1la kot singl in je dosegla 10. mesto na ameri\xc5\xa1ki lestvici ter 8. mesto na britanski lestvici. Marca 1984 je iz\xc5\xa1el singl \xc2\xbbThe Longest Time\xc2\xab, ki je dosegel 14. mesto lestvice Billboard Hot 100 in 1. mesto lestvice Adult Contemporary chart. Poleti je iz\xc5\xa1el singl \xc2\xbbLeave a Tender Moment Alone\xc2\xab, ki je dosegel 27. mesto, singl \xc2\xbbKeeping the Faith\xc2\xab\xc2\xa0pa je januarja 1985 dosegel 18. mesto. V videospotu \xc2\xbbKepping the Faith\xc2\xab\xc2\xa0igra Christie Brinkley \xc2\xbbrde\xc4\x8delasko v Chevroletu\xc2\xab. An Innocent Man je bil nominiran za Grammyja za album leta, vendar je Grammyja prejel Jacksonov album Thriller._NEWLINE_Joel je sodeloval v superskupini \xc2\xbbUSA for Africa\xc2\xab\xc2\xa0in skladbi \xc2\xbbWe Are The World\xc2\xab\xc2\xa0leta 1985._NEWLINE_Po uspehih albuma An Innocent Man je bil Joel napro\xc5\xa1en, da bi izdal album svojih najuspe\xc5\xa1nej\xc5\xa1ih singlov. To ni bilo prvi\xc4\x8d, da bi bilo govora o tej temi, vendar je Joel smatral albume najve\xc4\x8djih uspe\xc5\xa1nic kot ozna\xc4\x8devalce konca kariere. Kljub temu je pristal na ponudbo in tako je iz\xc5\xa1el dvojni album Greatest Hits Vol. I & II. Posneti in izdani sta bili novi skladbi \xc2\xbbYou're Only Human (Second Wind)\xc2\xab\xc2\xa0in \xc2\xbbThe Night Is Still Young\xc2\xab, ki sta iz\xc5\xa1li kot singla v promocijo albumu. Oba sta se uvrstila med Top 40, dosegla sta 9. in 34. mesto lestvice._NEWLINE_Greatest Hits Vol. I & II je bil uspe\xc5\xa1en in je postal dvakrat diamanten, prodanih pa je bilo 11,5 milijona izvodov. Album je prav tako eden izmed najbolje prodajanih albumov v zgodovini ameri\xc5\xa1ke glasbe._NEWLINE_Joel je vzporedno z albumom Greatest Hits Vol. I & II izdal dvojni video album, ki je bil kompilacija promocijskih videospotov, ki so bili posneti vse od leta 1977. Skupaj z videospoti, ki jih je Joel posnel za nova singla, je posnel \xc5\xa1e videospot za svoj prvi hit \xc2\xbbPiano Man\xc2\xab._NEWLINE_\xc4\x8ceprav se je uvrstil med Top 10, Joelov naslednji album The Bridge ni dosegel tak\xc5\xa1nega uspeha kot njegovi predhodniki, z njega pa sta iz\xc5\xa1li uspe\xc5\xa1nici \xc2\xbbA Matter of Trust\xc2\xab\xc2\xa0in \xc2\xbbModern Woman\xc2\xab, ki sta bili uporabljeni v filmu Ruthless People, \xc4\x8drni komediji re\xc5\xbeiserjev filma Airplane!. V videospotu skladbe \xc2\xbbA Matter of Trust\xc2\xab\xc2\xa0je Joel prikazan, kako igra kitaro Gibson Les Paul z avtogramom Lesa Paula. Balada \xc2\xbbThis is the Time\xc2\xab\xc2\xa0se je uvrstila na 18. mesto lestvice._NEWLINE_18. novembra 1986 je bila dalj\xc5\xa1a verzija skladbe \xc2\xbbBig Man on Mulberry Street\xc2\xab\xc2\xa0uporabljena v epizodi 3. sezone serije Moonlighting. Naslov epizode je bil prav tako imenovan \xc2\xbbBig Man in Mulberry Street\xc2\xab._NEWLINE_The Bridge je bil Joelov zadnji album, ki je nosil logotip zalo\xc5\xbebe Family Productions. Joel je leta 2008 v intervjuju za revijo Performing Songwriter dejal, da album The Bridge zanj ni dober album.\n_START_SECTION_\nTurneja po Sovjetski zvezi\n_START_PARAGRAPH_\nOktobra 1986 so Joel in \xc4\x8dlani njegove skupine za\xc4\x8deli na\xc4\x8drtovati turnejo po Sovjetski zvezi. Ta turneja je postala ena od prvih ameri\xc5\xa1kih rock turnej, ki je bila izvedena na Vzhodu po postavitvi Berlinskega zidu. Turneja je vklju\xc4\x8devala \xc5\xbeive koncerte v dvoranah v Moskvi, Leningradu in Tbilisiju. Joel je s svojo dru\xc5\xbeino (vklju\xc4\x8dno s svojo mlado h\xc4\x8derko Alexo) in spremljevalno skupino \xc5\xa1el na turnejo avgusta 1987. Turnejo so posneli in izdali, koncerte pa so v \xc5\xbeivo prena\xc5\xa1ali po vsem svetu._NEWLINE_Ve\xc4\x8dina publike je potrebovala dolgo \xc4\x8dasa, da se je med Joelovimi energi\xc4\x8dnimi koncerti ogrela, kar je nekaj, kar se Joelu ni zgodilo nikjer drugje, kjer je kdaj nastopal. Joel je dejal, da so bili obo\xc5\xbeevalci obsijani z velikimi reflektorji in vsak, ki je u\xc5\xbeival, je \xc2\xbbzmrznil\xc2\xab. Obo\xc5\xbeevalce, ki so \xc2\xbbpreve\xc4\x8d u\xc5\xbeivali\xc2\xab, je odstranila varnostna slu\xc5\xbeba. Med koncertom je Joel, ki je bil besen zaradi sijanja reflektorjev, prevrnil svoj klavir in zlomil mikrofon, medtem ko je naprej pel. Kasneje se je za to reakcijo opravi\xc4\x8dil._NEWLINE_Album \xd0\x9a\xd0\xbe\xd0\xbd\xd1\x86\xd0\xb5\xd1\x80\xd1\x82 je iz\xc5\xa1el oktobra 1987. Zaradi Joelovih te\xc5\xbeav z visokimi toni je na koncertih sodeloval pevec Pete Hewlett. Album vsebuje tudi Joelovo verzijo skladb \xc2\xbbBack in the U.S.S.R.\xc2\xab\xc2\xa0(The Beatles) in \xc2\xbbThe Times They Are a-Changin\xc2\xab\xc2\xa0(Bob Dylan). Znano je, da je Joel za koncerte in turnejo zapravil ve\xc4\x8d kot milijon dolarjev, vendar je kasneje dejal, da se je zaradi prikazane dobre volje spla\xc4\x8dalo.\n_START_SECTION_\nStorm Front in River of Dreams\n_START_PARAGRAPH_\nAlbum Storm Front je iz\xc5\xa1el vzporedno z velikimi spremembami v Joelovi karieri. Avgusta 1989, malo pred izidom albuma, je Joel odpustil svojega managerja in nekdanjega svaka Franka Webra zaradi njunih razhajanj v ra\xc4\x8dunovodstvu. Joel je Webra to\xc5\xbeil za 90 milijonov dolarjev zaradi domnevne goljufije in kr\xc5\xa1itve fiduciarnih dol\xc5\xbenosti. Januarja 1990 sta bila Joelu, po delni presoji, dodeljena 2 milijona dolarjev, aprila pa je sodi\xc5\xa1\xc4\x8de zavrnilo Webrovo prito\xc5\xbebo za 30 milijonov dolarjev._NEWLINE_Prvi singl z albuma \xc2\xbbWe Didn't Start the Fire\xc2\xab\xc2\xa0je iz\xc5\xa1el septembra 1989 in postal Joelov tretji singl, ki je dosegel 1. mesto lestvice, kjer je ostal dva tedna. Storm Front je iz\xc5\xa1el oktobra in postal Joelov prvi album po albumu Glass Houses, ki je dosegel 1. mesto na lestvici. Storm Front je tudi prvi album po albumu Turnstiles, ki ga ni produciral Phil Ramone. Pri tem albumu je Joel \xc5\xbeelel novi zvok, zato je sodeloval z Mickom Jonesom, sicer \xc4\x8dlanom skupine Foreigner. Joel je prav tako kot klaviaturist sodeloval na Jonesovemu albumu Mick Jones, lahko pa ga vidimo tudi v videospotu Jonesovega singla \xc2\xbbJust Wanna Hold\xc2\xab, kjer Joel igra klavir, medtem se mu pridru\xc5\xbei njegova takratna \xc5\xbeena Christie Brinkley in ga poljubi. Joel je pri albumu spremenil zasedbo svoje spremljevalne skupine. Iz nje je odpustil vse glasbenike, razen bobnarja Libertyja DeVitta, kitarista Davida Browna in saksofonista Marka Rivero. Skupini so se pridru\xc5\xbeili novi glasbeniki, med njimi multiinstrumentalistka Crystal Taliefero._NEWLINE_Drugi singl z albuma \xc2\xbbI Go to Extremes\xc2\xab\xc2\xa0je dosegel 6. mesto lestvice v za\xc4\x8detku 90. let. Album je prav tako znan po skladbi \xc2\xbbLeningrad\xc2\xab, ki jo je Joel napisal po sre\xc4\x8danju klovna v tem mestu med svojo turnejo leta 1987, in \xc2\xbbThe Downeaster Alexa\xc2\xab, ki govori o tegobah ribi\xc4\x8dev z Long Islanda. Z albuma je iz\xc5\xa1el \xc5\xa1e en bolj znan singl \xc2\xbbAnd So It Goes\xc2\xab, ki je konec 90. let dosegel 37. mesto na lestvici. Skladba je bila najprej napisana leta 1983, ko je Joel pisal skladbe za album An Innocent Man, vendar skladba ni spadala v koncept albuma. Leta 1996 je Joel na Masterclass seji v Pittsburghu dejal, da je Storm Front turbulenten album in skladba \xc2\xbbAnd So It Goes\xc2\xab, kot zadnja skladba na albumu, opisuje mir in spokojnost, ki pogosto vodita v \xc2\xbbnasilno nevihto\xc2\xab._NEWLINE_Poleti 1992 je Joel vlo\xc5\xbeil \xc5\xa1e eno to\xc5\xbebo za 90 milijonov dolarjev, tokrat proti svojemu nekdanjemu odvetniku Allenu Grubmanu, ki ga je obto\xc5\xbeil \xc5\xa1tevilnih prestopkov, vklju\xc4\x8dno s prevaro in kr\xc5\xa1itve pogodbe, vendar sta se Joel in Grubman zunaj sodi\xc5\xa1\xc4\x8da pogodila za neznano vsoto in je bil primer zato opu\xc5\xa1\xc4\x8den._NEWLINE_Leta 1992 je Joel v Rock & Roll dvorano slavnih sprejel R&B duet Sam & Dave. Istega leta je Joel za\xc4\x8del delati na novem albumu River of Dreams, ki je iz\xc5\xa1el v za\xc4\x8detku leta 1993. Na naslovnici se nahaja slika, ki jo je naslikala Christie Brinkley. Singl \xc2\xbbRiver of Dreams\xc2\xab\xc2\xa0je za zdaj zadnji Joelov singl, ki se je uvrstil med Top 10, dosegel je 3. mesto lestvice Billboard Hot 100, konec leta pa je padel na 21. mesto. Album vsebuje tudi hit skladbi \xc2\xbbAll About Soul\xc2\xab\xc2\xa0in \xc2\xbbLullabye (Goodnight, My Angel)\xc2\xab, ki jo je Joel napisal za svojo h\xc4\x8derko Alexo. Radijska verzija skladbe \xc2\xbbAll About Soul\xc2\xab\xc2\xa0se nahaja na albumu The Essential Billy Joel, ki je iz\xc5\xa1el leta 2001, demo verzija skladbe pa se nahaja na albumu My Lives, ki je iz\xc5\xa1el leta 2005._NEWLINE_Skladba \xc2\xbbThe Great Wall of China\xc2\xab\xc2\xa0je bila napisana o Joelovem nekdanjem managerju Franku Webru in je bila uvr\xc5\xa1\xc4\x8dena na repertoar Joelove turneje leta 2006. Skladba \xc2\xbb2000 Years\xc2\xab\xc2\xa0je bila izvedena na koncertu 31. decembra 1999 v Madison Square Gardnu, skladba \xc2\xbbFamous Last Words\xc2\xab\xc2\xa0pa je za ve\xc4\x8d kot desetletje kon\xc4\x8dala Joelovo skladanje pop skladb.\n_START_SECTION_\nTurneje Face to Face\n_START_PARAGRAPH_\nLeta 1994 je Joel skupaj z Eltonom Johnom za\xc4\x8del s serijami turnej \xc2\xbbFace to Face\xc2\xab, s katerimi sta postala najdalj\xc5\xa1i in najuspe\xc5\xa1nej\xc5\xa1i koncertni tandem v zgodovini pop glasbe. Med koncerti sta, tako Joel kot John, igrala svoje skladbe, skladbe drug drugega in izvajala duete. Na samo 24 koncertih sta nabrala ve\xc4\x8d kot 46 milijonov dolarjev in razprodala turnejo leta 2003. Joel in John sta marca 2009 ponovno od\xc5\xa1la na turnejo \xc2\xbbFace to Face\xc2\xab, ki sta jo zaklju\xc4\x8dila marca 2010 v Albanyju, New York v Times Union Centru. Februarja 2010 je Joel zanikal govorice, da sta z Johnom odpovedala poletni del turneje leta 2010. Joel je dejal, da za poletje ni bilo planiranih koncertov. Joel je nato za revijo Rolling Stone povedal: \xc2\xbbVerjetno bova \xc5\xa1la \xc5\xa1e enkrat na turnejo. Z njim je vedno zabavno igrati.\xc2\xab Kljub temu je Joel marca 2012 publiki na Univerzi Floride povedal, da so turneje \xc2\xbbFace to Face\xc2\xab\xc2\xa0postale \xc2\xbbnekoliko omejene\xc2\xab, ker je John vztrajal, da igrata vedno isti program. \xc2\xbbMislim, da ne bova ve\xc4\x8d hodila po turnejah,\xc2\xab\xc2\xa0je \xc5\xa1e dejal Joel.\n_START_SECTION_\n1994\xe2\x80\x932007\n_START_PARAGRAPH_\n25. avgusta 1994 sta se Joel in njegova druga \xc5\xbeena Christie Brinkley lo\xc4\x8dila, klub temu pa sta ostala v prijateljskih odnosih._NEWLINE_Skladbi iz leta 1997, \xc2\xbbTo Make You Feel My Love\xc2\xab\xc2\xa0in \xc2\xbbHey Girl\xc2\xab, sta iz\xc5\xa1li na Joelovem albumu Greatest Hits Volume III. Joel je napisal in posnel skladbo \xc2\xbbShameless\xc2\xab, ki jo je kasneje priredil Garth Brooks in je dosegla 1. mesto na Billboardovi country lestvici. Joel je leta 1997 koncertiral skupaj z Brooksom na koncertu v Central parku. Leta 1999 so Joela sprejeli v Rock & Roll dvorano slavnih. Za\xc4\x8detni govor je imel Ray Charles, ki je v govoru omenil duet \xc2\xbbBaby Grand\xc2\xab, ki ga je Joel napisal zase in zanj in je iz\xc5\xa1el na albumu The Bridge leta 1986._NEWLINE_31. decembra 1999 je Joel izvedel koncert v Madison Square Gardnu v New Yorku. V tistem \xc4\x8dasu je Joel dejal, da je to verjetno njegova zadnja turneja in njegov zadnji koncert. Skladbi \xc2\xbbWe Didn't Start the Fire\xc2\xab\xc2\xa0in \xc2\xbbScenes from an Italian Restaurant\xc2\xab\xc2\xa0sta bili posneti in kasneje predvajani v oddaji ob novem letu na kanalu ABC. Koncert je trajal skoraj \xc5\xa1tiri ure in je iz\xc5\xa1el kot 2000 Years: The Millennium Concert._NEWLINE_Leta 2001 je Joel izdal album Fantasies & Delusions, zbirko klasi\xc4\x8dnih klavirskih skladb. Vse je napisal Joel, izvedel pa jih je Richard Joo. Joel pogosto uporablja dele teh skladb kot interludije na svojih koncertih, nekatere skladbe pa so tudi del muzikala Movin' Out. Album je dosegel 1. mesto klasi\xc4\x8dnih lestvic. 21. septembra 2001 je Joel na dobrodelnem koncertu America: A Tribute to Heroes izvedel skladbo \xc2\xbbNew York State of Mind\xc2\xab, 20. oktobra 2001 pa je na dobrodelnem koncertu The Concert for New York City v Madison Square Gardnu izvedel skladbi \xc2\xbbMiami 2017 (Seen the Lights Go Out on Broadway)\xc2\xab\xc2\xa0in \xc2\xbbNew York State of Mind\xc2\xab. Kasneje je na istem koncertu skupaj z Eltonom Johnom izvedel skladbo \xc2\xbbYour Song\xc2\xab._NEWLINE_Leta 2003 je Joel v Rock & Roll dvorano slavnih sprejel skupino The Righteous Brothers, kjer je poudaril, da je njegova skladba \xc2\xbbUntil the Night\xc2\xab\xc2\xa0nastala v spomin skupini._NEWLINE_Leta 2005 je zalo\xc5\xbeba Columbia izdala box set My Lives, ki je kompilacija demo verzij, b-strani singlov, verzij v \xc5\xbeivo in Top 40 hitov. Kompilacija vklju\xc4\x8duje tudi program Umixit, kjer lahko poslu\xc5\xa1alci z ra\xc4\x8dunalnikom ustvarijo remix skladbe \xc2\xbbZanzibar\xc2\xab\xc2\xa0in \xc5\xbeive verzije skladbe \xc2\xbbI Go to Extremes\xc2\xab. Box set vklju\xc4\x8duje tudi DVD s posnetki turneje River of Dreams._NEWLINE_7. januarja 2006 je Joel za\xc4\x8del turnejo po ZDA. Ker v zadnjih 13 letih ni napisal novih skladb, je na turneji izvajal tako svoje najve\xc4\x8dje hite, kot tudi obskurne skladbe, kot sta skladbi \xc2\xbbZanzibar\xc2\xab\xc2\xa0in \xc2\xbbAll for Leyna\xc2\xab. Njegova turneja je vklju\xc4\x8devala 12 razprodanih koncertov v Madison Square Gardnu v New Yorku. Joelova serija 12 koncertov v Madison Square Gardnu je zru\xc5\xa1ila rekord Brucea Springsteena, ki je izvedel 10 razprodanih koncertov v isti dvorani. V \xc4\x8dast rekorda so v dvorani \xc2\xbbupokojili\xc2\xab\xc2\xa0\xc5\xa1tevilko 12, ki je tako postala prva upokojena \xc5\xa1tevilka ne\xc5\xa1portnika v dvorani. Isto \xc4\x8dast so Joelu izkazali v dvorani Wells Fargo Center v Filadelfiji, kjer je Joel v svoji karieri izvedel 46 razprodanih koncertov in v dvorani Times Union Center v Albanyju, New York. 13. junija 2006 je zalo\xc5\xbeba Columbia izdala dvojni kompilacijski album 12 Gardens Live, ki vsebuje 32 \xc5\xbeivih posnetkov z 12 Joelovih koncertov v Madison Square Gardnu._NEWLINE_Med evropsko turnejo leta 2006 je Joel po dolgem \xc4\x8dasu obiskal Zdru\xc5\xbeeno kraljestvo in Irsko. 31. julija 2006 je Joel izvedel brezpla\xc4\x8dni koncert v Rimu s Kolosejem v ozadju. Organizatorji navajajo, da se je tega koncerta, ki ga je otvoril Bryan Adams, udele\xc5\xbeilo 500 tiso\xc4\x8d ljudi._NEWLINE_Konec leta 2006 je Joel koncertiral po Ju\xc5\xbeni Afriki, Avstraliji, Japonskem in Havajih, februarja in marca 2007 je koncertiral po jugovzhodu ZDA, spomladi 2007 pa je koncertiral po srednjem zahodu ZDA. 3. januarja istega leta so mediji objavili vest, da je Joel posnel novo skladbo z besedilom, kar je postala njegova prva nova skladba z besedilom po skoraj 14 letih. Skladba z naslovom \xc2\xbbAll My Life\xc2\xab\xc2\xa0je bil Joelov najnovej\xc5\xa1i singl (skupaj s skladbo \xc2\xbbYou're My Home\xc2\xab, posneto v \xc5\xbeivo v Madison Square Gardnu leta 2006) in je iz\xc5\xa1la 27. februarja 2007. 4. februarja je Joel na Super Bowlu XLI zapel ameri\xc5\xa1ko dr\xc5\xbeavno himno in s tem postal eden izmed dveh izvajalcev, ki sta dvakrat zapela himno na Super Bowlu._NEWLINE_1. decembra 2007 je Joel predstavil svojo novo skladbo \xc2\xbbChristmas in Fallujah\xc2\xab. Skladbo je izvedel glasbenik z Long Islanda, Cass Dillon, ker je Joel \xc5\xbeelel, da bi skladbo izvedel nekdo v voja\xc5\xa1kih letih. Skladba je bila posve\xc4\x8dena vojakom v Iraku. Joel jo je napisal septembra 2007 ko je bral \xc5\xa1tevilna pisma, ki so mu jih poslali ameri\xc5\xa1ki vojaki iz Iraka. \xc2\xbbChristmas in Fallujah\xc2\xab\xc2\xa0je komaj druga pop rock skladba, ki jo je Joel izdal po albumu River of Dreams, ki je iz\xc5\xa1el leta 1993. Prihodki od skladbe so bili nakazani fundaciji Homes For Our Troops.\n_START_SECTION_\n2008\xe2\x80\x932012\n_START_PARAGRAPH_\n26. januarja 2008 je Joel skupaj z orkestrom iz Filadelfije igral na praznovanju 151. obletnice Academy of Music. Joel je predstavil svojo novo klasi\xc4\x8dno skladbo \xc2\xbbWaltz No. 2 (Steinway Hall)\xc2\xab, ki jo je aran\xc5\xbeiral Brad Ellis. Joel je zaigral tudi nekaj svojih manj znanih skladb z orkestrsko spremljavo, vklju\xc4\x8dno s skladbama \xc2\xbbScandinavian Skies\xc2\xab\xc2\xa0in \xc2\xbbWhere's the Orchestra?\xc2\xab\xc2\xa0z albuma The Nylon Curtain. Skladbe je za orkester aran\xc5\xbeiral Brad Ellis._NEWLINE_10. marca 2008 je Joel sprejel svojega prijatelja John Mellencampa v Rock & Roll dvorano slavnih v hotelu Waldorf Astoria Hotel v New Yorku._NEWLINE_Od maja do julija 2008 je razprodal 10 koncertov v kazinu Mohegan Sun Casino v Uncasvillu. Kazino ga je po\xc4\x8dastil z zastavo z njegovim imenom in \xc5\xa1tevilko 10, ki so jo izobesili v dvorani. 19. junija 2008 je izvedel koncert ob ponovnem odprtju kazinoja Caesars Windsor v Windsorju, Ontario. Joel je bil dobro razpolo\xc5\xbeen, veliko se je \xc5\xa1alil, sebe je predstavil kot \xc2\xbbo\xc4\x8deta Billyja Joela\xc2\xab, ob\xc4\x8dinstvu pa je dejal \xc2\xbbpla\xc4\x8dali ste veliko, da bi lahko videli debelega ple\xc5\xa1astega tipa\xc2\xab. Povedal je \xc5\xa1e, da je bil kanadski folk-pop glasbenik Gordon Lightfoot glasbena inspiracija skladbi \xc2\xbbShe's Always a Woman\xc2\xab._NEWLINE_16. in 18. julija 2008 je Joel izvedel zadnja dva koncerta na Shea Stadiumu pred njegovo poru\xc5\xa1itvijo. Kot gostje so se mu na koncertu pridru\xc5\xbeili \xc5\xa1e Tony Bennett, Don Henley, John Mayer, John Mellencamp, Steven Tyler, Roger Daltrey, Garth Brooks in Paul McCartney. Koncert je bil predstavljen v dokumentarnem filmu Last Play at Shea. Film je na DVD-ju iz\xc5\xa1el 8. februarja 2011. Zgo\xc5\xa1\xc4\x8denka in DVD koncerta Live at Shea Stadium: The Concert sta iz\xc5\xa1la 8. marca 2011._NEWLINE_11. decembra 2008 je Joel posnel svojo verzijo skladbe \xc2\xbbChristmas in Fallujah\xc2\xab\xc2\xa0med koncertom v Acer Areni v Sydneyju in je iz\xc5\xa1la kot singl v \xc5\xbeivo le v Avstraliji. To je edina izdaja te skladbe, kjer je vokale odpel Joel, leta 2007 je namre\xc4\x8d na studijskem posnetku vokale pel Class Dillon. Decembra 2008 je Joel koncertiral po Avstraliji._NEWLINE_19. maja 2009 je Joelov nekdanji bobnar Liberty DeVitto vlo\xc5\xbeil to\xc5\xbebo, v kateri je Joela in zalo\xc5\xbebo Sony Music obto\xc5\xbeil, da mu dolgujejo pla\xc4\x8dilo za 10 let. DeVitto ni nikoli pisal ali aran\xc5\xbeiral skladb, ki jih je Joel odpel, vendar je trdil, da je pomagal aran\xc5\xbeirati nekaj skladb, med njimi skladbo \xc2\xbbOnly the Good Die Young\xc2\xab. Aprila 2010 je v javnost pri\xc5\xa1la vest, da sta Joel in DeVitto prijateljsko re\xc5\xa1ila problem._NEWLINE_Leta 2011 je bila 40. obletnica izdaje prvega Joelovega albuma Cold Spring Harbor. Da bi po\xc4\x8dastili to obletnico, je zalo\xc5\xbeba Columbia nameravala izdati kolekcijo redkih Joelovih posnetkov, \xc5\xbeivih posnetkov in videoposnetkov, vendar ni nikoli pri\xc5\xa1lo do tega. Novembra 2011 je ponovno iz\xc5\xa1el album Piano Man v dvojni izdaji._NEWLINE_Leta 2012 je Joel podpisal pogodbo z zalo\xc5\xbebo Universal Music Publishing Group (UMPG) in podru\xc5\xbenico Rondor Music International. S pogodbo sta UMPG in Rondor zamenjala zalo\xc5\xbebo EMI Music Publishing pri obvladovanju Joelovega glasbenega kataloga zunaj ZDA. Pogodba se je osredoto\xc4\x8dila predvsem na pove\xc4\x8danje uporabe Joelove glasbe v filmih, na televizijskih oddajah in reklamah._NEWLINE_12. decembra 2012 je Joel sodeloval na dobrodelnem koncertu 12-12-12: The Concert for Sandy Relief v Madison Square Gardnu, ki se je odvil za \xc5\xbertve Orkana Sandy. Pri skladbi \xc2\xbbMiami 2017 (Seen the Lights Go Out on Broadway)\xc2\xab\xc2\xa0je prilagodil besedilo \xc5\xbertvam orkana.\n_START_SECTION_\n2013\xe2\x80\x93danes\n_START_PARAGRAPH_\nMaja 2013 je bilo oznanjeno, da bo Joel 1. novembra 2013 izvedel svoj prvi notranji koncert na Irskem v dvorani O2 v Dublinu. Joel je hkrati potrdil vrnitev v Zdru\xc5\xbeeno kraljestvo, prvi\xc4\x8d po sedmih letih, kjer je izvedel tri koncerte v oktobru in novembru. Joel je izvedel dva koncerta v Manchestru in Birminghamu ter koncert v londonski dvorani Hammersmith Apollo. Oktobra je Joel izvedel koncert presene\xc4\x8denja na Long Islandu v dvorani The Paramount, v podporo fundaciji Long Island Cares. Dvorana lahko sprejme 1.555 ljudi in je bila razprodana v samo petih minutah. Joel je 31. decembra 2013, prvi\xc4\x8d po letu 2006, izvedel koncert v New Yorku v Brooklynu v dvorani Barclays Center. Leta 2015 je Joel, od 7. januarja do 2. avgusta, izvedel 21 koncertov v \xc5\xa1tevilnih mestih po ZDA in Kanadi._NEWLINE_3. decembra 2013 je bilo v medijih oznanjeno, da bo Joel postal del fran\xc5\xa1ize Madison Square Gardna in bo tako v MSG-ju odigral en koncert na mesec, z za\xc4\x8detkom 27. januarja 2014._NEWLINE_7. januarja 2014 se je pri\xc4\x8dela turneja Billy Joel in Concert, ki \xc5\xa1e vedno traja. Joel je leta 2014 izvedel novoletni koncert v Amway Centru, kjer je izvedel \xc5\xa1tevilne priredbe znanih skladb, kot so \xc2\xbbYour Song\xc2\xab\xc2\xa0(Elton John), \xc2\xbbYou Are So Beautiful\xc2\xab\xc2\xa0(Billy Preston), ki je bila izvedena v spomin Joeju Cockerju, \xc2\xbbWith a Little Help from My Friends\xc2\xab, \xc2\xbbCan't Buy Me Love\xc2\xab\xc2\xa0in \xc2\xbbWhen I'm 64\xc2\xab\xc2\xa0(The Beatles), \xc2\xbbAuld Lang Syne\xc2\xab\xc2\xa0(Robert Burns) in \xc2\xbbYou Shook Me All Night Long\xc2\xab\xc2\xa0(AC/DC), ki jo je izvedel skupaj z Brianom Johnsonom. Pri skladbi \xc2\xbbNew York State of Mind\xc2\xab\xc2\xa0se je Joelu na odru pridru\xc5\xbeil Rufus Wainwright. Joel je prav tako izvedel niz manj znanih skladb, kot je skladba \xc2\xbbSouvenir\xc2\xab\xc2\xa0z albuma Streetlife Serenade, izvedel pa je tudi skladbo \xc2\xbbWe Didn't Start the Fire\xc2\xab._NEWLINE_4. avgusta 2015 je Joel v areni Nassai Coliseum izvedel svoj zadnji koncert pred renovacijo arene.\n_START_SECTION_\nDrugi projekti\n_START_PARAGRAPH_\nLeta 1996 je Joel po svoji dolgoletni ljubezni do jadranja, skupaj s poslovne\xc5\xbeem Petrom Needhamom ustanovil podjetje The Long Island Boat Company._NEWLINE_Novembra 2010 je Joel odprl trgovino v Oyster Bayju, Long Island, ki proizvaja po naro\xc4\x8dilu motorna kolesa, izdelana v retro stilu._NEWLINE_Leta 2011 je Joel oznanil, da bo izdal avtobiografijo, ki jo je napisal skupaj s Fredom Schruersom, z naslovom The Book of Joel: A Memoir. Knjiga bi morala najprej biti izdana junija 2011, vendar se je marca 2011 Joel premislil in prekinil nalo\xc5\xbebo z zalo\xc5\xbebo HarperCollins. Revija Rolling Stone je razkrila, da je zalo\xc5\xbeba HarperCollins za projekt pla\xc4\x8dala 3 milijone dolarjev in bo Joel zato zalo\xc5\xbebi vrnil denar. V obrazlo\xc5\xbeitvi svoje odlo\xc4\x8ditve je Joel dejal, da je med pisanjem knjige spoznal, da nima interesa govoriti o preteklosti ter da izraz o njegovem \xc5\xbeivljenju in njegovih vzponih in padcih ostaja v njegovi glasbi. Leta 2014 je Schruers izdal Joelovo biografijo z naslovom Billy Joel, ki temelji na Joelovih intervjujih._NEWLINE_Januarja 2014 se je Joel, v vlogi samega sebe, pojavil v seriji \xc2\xbbThe Greatest Event in Television History\xc2\xab, kjer je zapel skladbo \xc2\xbbMy Life\xc2\xab\xc2\xa0kot rekreacijo vstopne teme epizode \xc2\xbbBosom Buddies\xc2\xab.\n_START_SECTION_\nPoroke, razmerja in dru\xc5\xbeina\n_START_PARAGRAPH_\nJoelova prva \xc5\xbeena je bila Elizabeth Weber Small. Ko se je pri\xc4\x8dalo njuno razmerje, je bila Elizabeth poro\xc4\x8dena z Jonom Smallom, Joelovim glasbenim partnerjem v kratkotrajnem duetu \xc2\xbbAttila\xc2\xab, s katerim je imela sina. Elizabeth je bila nekaj \xc4\x8dasa v razmerju tako z Jonom kot z Billyjem._NEWLINE_Elizabeth in Billy sta se poro\xc4\x8dila leta 1973, ona pa je kmalu postala njegova mened\xc5\xbeerka. Elizabeth je bila inspiracija za skladbo \xc2\xbbShe's Always a Woman\xc2\xab. Bila je tudi inspiracija za lik natakarice v skladbi \xc2\xbbPiano Man\xc2\xab. Lo\xc4\x8dila sta se 20. julija 1982._NEWLINE_Joel je v televizijskem intervjuju za britanski Channel 5 dejal, da je bil v 80. letih, pred poroko s Christie Brinkley, v razmerju z Elle Macpherson. Joel je prav tako dejal, da skladbi \xc2\xbbThis Night\xc2\xab\xc2\xa0in \xc2\xbbAnd So It Goes\xc2\xab govorita o njegovem razmerju z Macphersonovo._NEWLINE_Marca 1985 se je Joel poro\xc4\x8dil s svojo drugo \xc5\xbeeno Christie Brinkley, ki je takrat dopolnila 31 let. Njuna h\xc4\x8derka Alexa Ray Joel je bila rojena 29. decembra 1985. Alexa je dobila srednje ime Ray po Rayju Charlesu, ki je bil eden izmed Joelovih glasbenih vzornikov. Joel in Brinkleyjeva sta se lo\xc4\x8dila 25. avgusta 1994, kljub lo\xc4\x8ditvi pa sta ostala v prijateljskem odnosu._NEWLINE_2. oktobra 2004 se je Joel poro\xc4\x8dil s svojo tretjo \xc5\xbeeno Katie Lee. V \xc4\x8dasu poroke je bil Joel star 55 let, Leejeva pa 23 let. Joelova h\xc4\x8derka Alexa Ray je bila na poroki dru\xc5\xbeica. Joelova druga \xc5\xbeena Christie Brinkley se je udele\xc5\xbeila obreda in jima je dala svoj blagoslov. Leejeva je delala kot korespondentka restavracije v oddaji \xc2\xbbLiving it Up!\xc2\xab. Leta 2006 je Leejeva gostila oddajo \xc2\xbbTop Chef\xc2\xab. V naslednji sezoni pa ni vodila oddaje, ker se je pridru\xc5\xbeila Billyju na njegovi turneji. Nato je pri\xc4\x8dela pisati tedenske kolumne v reviji Hamptons, postala pa je tudi terenska korespondentka oddaje Extra. 17. junija 2009 sta Billy in Katie oznanila razhod._NEWLINE_Joelova mati, Rosalind Nyman Joel je umrla 13. julija 2014 v starosti 92 let. Rosalind je bila inspiracija za Joelovo skladbo \xc2\xbbRosalinda's Eyes\xc2\xab\xc2\xa0z albuma 52nd Street._NEWLINE_4. julija 2015 se je Joel poro\xc4\x8dil s svojo \xc4\x8detrto \xc5\xbeeno Alexis Roderick (33 let), nekdanjo izvr\xc5\xa1ilno direktorico multinacionalke Morgan Stanley. Obred je vodil newyor\xc5\xa1ki \xc5\xbeupan, Andrew Cuomo. Joel in Roderickova sta bila skupaj od leta 2009. 12. avgusta 2015 se jima je rodila h\xc4\x8derka Della Rose Joel.\n_START_SECTION_\nOsebne te\xc5\xbeave\n_START_PARAGRAPH_\nJoel se je ve\xc4\x8d let boril proti depresiji. Leta 1970 je z njegovo kariero \xc5\xa1lo navzdol, soo\xc4\x8diti pa se je moral tudi z osebnimi te\xc5\xbeavami. Napisal je samomorilsko sporo\xc4\x8dilo (inspiracija za skladbo \xc2\xbbTomorrow Is Today\xc2\xab) in poskusil storiti samomor z zau\xc5\xbeitjem \xc4\x8distila za pohi\xc5\xa1tvo. Njegov bobnar in glasbeni partner Jon Small ga je nato odpeljal v bolni\xc5\xa1nico. Joela so sprejeli v bolni\xc5\xa1nico Meadowbrook Hospital, kjer so ga zdravili proti depresiji. Joel je kasneje posnel skladbo \xc2\xbbYou're Only Human (Second Wind)\xc2\xab, da bi pomagal prepre\xc4\x8devati samomore med mladimi._NEWLINE_Leta 2002 so Joela sprejeli v bolni\xc5\xa1nico Silver Hill Hospital, ki je sicer psihiatri\xc4\x8dni center v New Canaanu, Connecticut. Marca 2005 je bil sprejet v Betty Ford Center, kjer je pre\xc5\xbeivel 30 dni zaradi te\xc5\xbeav z alkoholom._NEWLINE_Od prometne nesre\xc4\x8de leta 1982 Joel nima del\xc4\x8dka kosti v svojem levem palcu.\n_START_SECTION_\nPolitika\n_START_PARAGRAPH_\n\xc4\x8ceprav je Joel ve\xc4\x8dkrat doniral denar za kampanjo Demokratske stranke, se javno nikoli ni pridru\xc5\xbeil stranki. \xc4\x8ceprav ni znan po tem, da bi javno podpiral politi\xc4\x8dne kandidate, je leta 2008 skupaj z Brucom Springsteenom sodeloval na dobrodelnem koncertu, kjer se je zbiral denar za Obamovo predsedni\xc5\xa1ko kampanjo. O glasbenikih, ki javno podpirajo politi\xc4\x8dne kandidate, je Joel dejal: \xc2\xbbMislim, da ljudi, ki pla\xc4\x8dajo za tvojo vstopnico, ne zanima koga bo\xc5\xa1 volil in koga naj oni volijo.\xc2\xab\n_START_SECTION_\nReligija\n_START_PARAGRAPH_\nJoel je sekularni Jud in ateist. Leta 2001 je dejal, da sta bila njegova star\xc5\xa1a iz judovskih dru\xc5\xbein, sam pa ni bil vzgojen v tem duhu. Dejal je \xc5\xa1e, da je s prijatelji zahajal v katoli\xc5\xa1ko cerkev, v starosti 11 let pa je bil kr\xc5\xa1\xc4\x8den v Kristusovi cerkvi v Hicksvillu. Priznal je, da je kulturni Jud, da ima rad Vzhodni humor in hrano, misli, da je Jidi\xc5\xa1 jezik zelo ekspresiven, vendar ne ve, \xc4\x8de je zato delni ali popolni Jud.\n_START_SECTION_\nRezidence\n_START_PARAGRAPH_\nJoel je leta 2002 kupil hi\xc5\xa1o v Centre Islandu, New York za 22 milijonov dolarjev. Joel je prav tako lastnik hi\xc5\xa1e v Sag Harborju.\n_START_SECTION_\nOdlikovanja in nagrade\n_START_PARAGRAPH_\nJoel je diplomiral \xc5\xa1ele leta 1992, ker ob koncu zadnjega \xc5\xa1olskega leta ni zbral dovolj to\xc4\x8dk za diplomo. Joel je kasneje prejel \xc5\xa1tevilne \xc4\x8dastne doktorate univerz Farfield, Berklee College of Music, Hofstra, Southampton College, Syracuse, Manhattan School of Music in Stony Brook._NEWLINE_Leta 1986 je bil Joel \xc4\x8dlan odbora Rock & Roll dvorane slavnih, ki je odlo\xc4\x8dal o izbiri kraja sede\xc5\xbea Dvorane slavnih. Sedem \xc4\x8dlanov odbora je glasovalo za San Francisco, sedem pa za Cleveland. Izena\xc4\x8deni izid je spremenil prav Joel, ki je glasoval za Cleveland. Joel je bil sprejet v Dvorano slavnih Rock & Rolla leta 1999, sprejel pa ga je eden od njegovih glasbenih vzornikov, Ray Charles._NEWLINE_Joel je bil leta 2002 imenovan za Osebnost leta fundacije MusiCares, nagrado, ki jo podelijo vsako leto v istem \xc4\x8dasu kot nagrade Grammy. Na slavnostni ve\xc4\x8derji so \xc5\xa1tevilni znani glasbeni izvajalci izvajali Joelove skladbe, vklju\xc4\x8dno z Nelly Furtado, Steviejem Wonderjem, Jonom Bon Jovijem, Diano Krall, Robom Thomasom in Natalie Cole. Joel je osvojil pet Grammyjev, vklju\xc4\x8dno z Grammyjem za album leta (52nd Street) ter Grammyjem za skladbo in posnetek leta (\xc2\xbbJust the Way You Are\xc2\xab)._NEWLINE_Leta 2005 je Joel prejel zvezdo na Hollywoodski aleji slavnih. 15. oktobra 2006 je bil sprejet v Glasbeno dvorano slavnih Long Islanda._NEWLINE_Joel je edini glasbeni izvajalec, ki je izvedel koncert tako na Yankee Stadiumu kot na Shea Stadiumu. Nastopil je tudi v Madison Square Gardnu, Giants Stadiumu in Nassau Veterans Memorial Coliseumu. V Joelovo \xc4\x8dast so obe\xc5\xa1ene zastave v Times Union Centru, Nassau Coliseumu, Madison Square Gardnu, Mohegan Sun Areni v Uncasvillu, Wells Fargo Centru v Filadelfiji, Hartford Civic Centru v Hartfordu in Carrier Domu v Syracuse._NEWLINE_Joel je prav tako sponzoriral Billy Joel Visiting Composer Series na univerzi Syracuse._NEWLINE_12. decembra 2011 je Joel postal prvi neklasi\xc4\x8dni glasbenik, ki je dobil svoj portret v dvorani Steinway Hall._NEWLINE_29. decembra 2013 je v Washingtonu Joel prejel nagrado Kennedy Center Honors, kar je najvi\xc5\xa1je ameri\xc5\xa1ko odlikovanje na podro\xc4\x8dju kulture in umetnosti._NEWLINE_22. julija 2014 je Kongresna knji\xc5\xbenica oznanila, da bo Joel \xc5\xa1esti prejemnik Gershwinove nagrade za popularno skladbo. Nagrado je prejel novembra 2014 na prireditvi iz rok Jamesa H. Billingtona."